### számú melléklet

### VAGYONKEZELÉSI szerződés

módosítás

amely létrejött egyrészről a

Szombathely Megyei Jogú Város Önkormányzata

székhelye:9700 Szombathely, Kossuth Lajos u. 1-3. szám

képviseli: Dr. Nemény András polgármester

törzsszáma:733656

adóigazgatási azonosító száma: 15733658-2-18

bankszámlaszáma:10918001-00000129-17260008

statisztikai számjele:15733658-8411-321-18

mint átadó (a továbbiakban: Önkormányzat), valamint a

Kisalföldi Agrár Szakképzési Centrum

székhelye: 9400 Sopron, Szent György u. 9.

képviseli: Szabó László Gábor kancellár

adószáma: 15833002-2-08

Előirányzat-felhasználási keretszámla száma: 10047004-00334064-00000000

ÁHT azonosítója: 342240

statisztikai számjele: 15823577-8532-312-18

mint átvevő (a továbbiakban: Intézmény)

(a továbbiakban együttesen: **Felek**) között alulírott helyen és napon a következő feltételekkel:

**Előzmények**

1. A Herman Ottó Környezetvédelmi és Mezőgazdasági Szakképző Iskola és Kollégium a nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése, valamint a Klebelsberg Intézményfenntartó Központról szóló 202/2012. (VII.27.) Korm. rendelet 3. § (1) bekezdése c) pontja alapján a 2013. január 1. napja és 2013. július 31. napja közötti időszakban a Klebelsberg Intézményfenntartó Központ fenntartásában működött. A szakképzésről szóló 2011. évi CLXXXVII. törvény 5. § (14) bekezdése, valamint az Nkt. 7. § (5) bekezdése alapján az Intézmény 2013. augusztus 1. napjával a földművelésügyért felelős miniszter fenntartása alá került, ahol önállóan működő és gazdálkodó költségvetési szervként működött. Az Intézmény feladatellátásához szükséges ingó és ingatlan vagyonelem vagyonkezelésbe kerüléséről, a vagyonelemek vagyonkezelői joga gyakorlásának szabályairól a Felek 2014. február 11. napján vagyonkezelési szerződést kötöttek.
2. A Herman Ottó Környezetvédelmi és Mezőgazdasági Szakképző Iskola és Kollégium 2020. július 1. napjától a Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégium elnevezéssel, az Agrárminiszter által alapított Kisalföldi Agrárképzési Centrum tagjaként működik. Az elnevezésen túlmenően módosultak az Intézmény alapadati, továbbá a vagyonkezelési szerződés vonatkozásában, az Intézmény nevében kötelezettségvállalásra, képviseletre az Agrár Szakképző Centrum igazgatója jogosult. A szervezeti átalakításra tekintettel az Intézmény a vagyonkezelési szerződés módosítását kezdeményezte.
3. Előzőeken túlmenően, a működés tapasztalatai alapján indokolt a vagyonkezelési szerződésben a selejtezésre vonatkozó szabályok egyszerűsítése, valamint a kapcsolattartók személyének és a Ptk. jogszabályi hivatkozásának aktualizálása.

Előzőekre tekintettel a Felek a szerződést az alábbiak szerint módosítják.

1. A szerződés bevezető részében módosításra kerülnek a szerződést kötő felek adati.
2. A szerződés 26. pontja az alábbiak szerint módosul:

„26. Az Intézmény vagyonkezelésébe adott, a köznevelési feladat ellátáshoz véglegesen feleslegessé vált vagyont – ide nem értve a rendeltetésszerű használat mellett elhasználódott vagy elavult eszközöket – 20 napon belül köteles az Önkormányzat részére visszaadni, aki köteles azt visszavenni. A szerződés megszűnésekor az Intézmény a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak. Az elhasználódott eszközök selejtezéséről az Intézmény előzetesen köteles az önkormányzattal egyeztetni. A selejtezést bruttó 200.000 Ft egyedi érték alatti eszközök esetén az Intézmény saját hatáskörben elvégezheti, mely megtörténtéről 30 napon belül értesítést küld az Önkormányzat részére. A 200.000 Ft egyedi érték feletti eszközök esetén a selejtezést – az Intézmény javaslata alapján – az Önkormányzat végzi. Az Intézmény gondoskodik a selejtezésre javasolt vagyontárgyak elkülönítéséről, a szükséges szakértői vélemények beszerzéséről.”

1. A szerződés 37. pontja az alábbiak szerint módosul:

„37. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat: Dr. Nemény András polgármester nevében

Dr. László Győző, alpolgármester, tel.:94/520 - 126

Intézmény: Hodvogner Csaba igazgató, tel.: 94/512-420”

1. A szerződés 39. pontja az alábbiak szerint módosul:

„39. A szerződésre egyebekben a Polgári Törvénykönyvről szóló 2013. évi V. törvény és az Nvtv. előírásai az irányadók.”

1. A szerződés, jelen módosítással nem érintett rendelkezései változatlanul hatályban maradnak.

Szombathely, 2020.

|  |  |
| --- | --- |
| Szombathely Megyei Jogú Város Önkormányzata részéről    /: Dr. Nemény András :/  polgármester | Kisalföldi Agrár Szakképzési Centrum részéről    /: Szabó László Gábor :/  kancellár  ……………………………………………  /: Hoczek László József :/  főigazgató |
| Pénzügyi ellenjegyzés:  …………………………………………..  /Stéger Gábor :/  a Közgazdasági és Adó osztály vezetője | Pénzügyi ellenjegyzés:  ………………………………………………  /: ……………………….. :/  **Gazdasági vezető** |
| Ellenjegyzés:  …………………………………………….  /Dr. Károlyi Ákos :/  jegyző |  |